Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 13. studenoga 2011.

39(94)2011.

Evanđelje Mt 25,31-46 Čitanje svetog Evanđelja po Mateju U ono vrijeme reče Isus svojim učenicima: »Kad Sin Čovječji dođe u slavi i svi anđeli njegovi s njime, sjest će na prijestolje slave svoje. I sabrat će se pred njim svi narodi, a on će ih jedne od drugih razlučiti kao što pastir razlučuje ovce od jaraca. Postavit će ovce sebi zdesna, a jarce slijeva. Tada će kralj reći onima sebi zdesna: ’Dođite, blagoslovljeni Oca mojega! Primite u baštinu Kraljevstvo pripravljeno za vas od postanka svijeta! Jer ogladnjeh i dadoste mi jesti; ožednjeh i napojiste me; stranac bijah i primiste me; gol i zaogrnuste me; oboljeh i pohodiste me; u tamnici bijah i dođoste k meni.’ Tada će mu pravednici odgovoriti: ’Gospodine, kada te to vidjesmo gladna i nahranismo te; ili žedna i napojismo te? Kada te vidjesmo kao stranca i primismo; ili gola i zaogrnusmo te? Kada te vidjesmo bolesna ili u tamnici i dođosmo k tebi?’ A kralj će im odgovoriti: ’Zaista, kažem vam, što god učiniste jednomu od ove moje najmanje braće, meni učiniste!’ Zatim će reći i onima slijeva: ’Odlazite od mene, prokleti, u oganj vječni, pripravljen đavlu i anđelima njegovim! Jer ogladnjeh i ne dadoste mi jesti; ožednjeh i ne dadoste mi piti; stranac bijah i ne primiste me; gol i ne zaogrnuste me; bolestan i u tamnici i ne pohodiste me!’ Tada će mu i oni odgovoriti: ’Gospodine, a kada te to vidjesmo gladna, ili žedna, ili stranca, ili gola, ili bolesna, ili u tamnici, i ne poslužismo te?’ Tada će im on odgovoriti: ’Zaista, kažem vam, što god ne učiniste jednomu od ovih najmanjih, ni meni ne učiniste.’ I otići će ovi u muku vječnu, a pravednici u život vječni.« Riječ Gospodnja.

Odgovornost prema svojim talentima
Svi su ljudi, svaki za sebe, pozvani na svoju puninu i na 'susret' s Bogom. Parabola o talentima najslikovitije i najjasnije govori o našoj odgovornost za talente koje imamo i kroz koje živimo. Pitanje koje nam se danas postavlja jest: Kako živimo sami sebe i svoje duševno bogatstvo? MJ

Odgovornost prema svojim talentima
Svi su ljudi, svaki za sebe, pozvani na svoju puninu i na 'susret' s Bogom. Parabola o talentima najslikovitije i najjasnije govori o našoj odgovornost za talente koje imamo i kroz koje živimo. Pitanje koje nam se danas postavlja jest: Kako živimo sami sebe i svoje duševno bogatstvo?
Vrlo često procjenjujemo kako se odnosimo prema drugima, prema društvu, prema zadacima koje smo preuzeli, ali se malo pitamo kako i koliko smo odgovorili samoj svojoj nutrini i darovima. Mi smo stvarno najodgovorniji prema samima sebi. Na tom odnosu i svijesti gradi se naša smirenost i naša rastrojenost. Smirena savjest formira se na odnosu prema samom sebi.
A pravilno formiran odnos prema samom sebi je istovremeno odnos i prema našem Stvoritelju. Istina je da mi unaprijed ne znamo svoje nutarnje bogatstvo, ne znamo svoje talente. Svi smo obdareni, svi imamo darove, a tek kroz život oni se pokazuju u svojem broju i bogatstvu. Naši darovi, naši talenti, životni su nacrt. Oni nisu nešto dano, nešto što je gotovo, oformljeno i što treba čuvati. Naše nutarnje bogatstvo je mogućnost koju treba pretvoriti u stvarnost.
Takav je cijeli čovjek. On je zadatak kojega treba ostvariti. Mi sami ne znamo kolika je naša unutarnja širina i visina. Tek kroz povjerenje u život, povjerenje u same sebe postajemo svjesni mogućnosti koja drijema u nama. Nitko samog sebe unaprijed ne posjeduje. Svi mi trebamo postati, nadograđivati se jer smo bića koja nastaju kroz slobodu.
Tek kroz življenje i djelovanje mi otkrivamo svoje talente. Zato bi prvenstveno poruku današnjeg Isusovog Evanđelja mogli shvatiti kao poziv na hrabro življenje života. Života se ne treba bojati, život je zato da ga se dinamično živi. U svjetlu ovoga može se reći da je kršćanstvo dinamičko i kuražno življenje svoje osobnosti. Budućnost nam se ne pokazuje kao nešto zastrašujuće, već kao uspješnost i osobna punina.
U život ne treba ići sa strahom i nepovjerenjem nego s ljubavlju i vjerom u bezgranična ostvarenja i ispunjenja. Pesimizam i zastrašivanje u ime religioznosti izdaja su vjerovanja i povjerenja u Boga koji nas je stvorio i koji je u nas položio svoje božanske darove. Svaki čovjek je obdaren božanskim darovima koji vape da se 'otkriju' i oživotvore. Zato vjerovati znači izlaziti iz omeđenog svijeta i omeđene budućnosti. Istinski vjernik uvijek je optimist.
Po svojoj duhovnosti (koja je na sliku Boga) on je otvoren prema božanstvenosti. Tko se prema životu postavlja s nepovjerenjem, ne dogodi mu se život. Tko sumnja u život ne ulazi ni u iskustvo bogatstva života. "Tko ima dat će mu se, tko nema i ono malo će mu se oduzeti." Ova tvrdnja nije socijalna nego strukturalna.
Tko svoje darove ne koristi oni mu se gube, tko ih koristi oni se povećavaju. Tako je i s talentima inteligencije: tko ih koristi još je bogatiji (pameću) tko ih ne koristi još je siromašniji (pameću). Mudri postaju još mudriji, ludi još luđi! Trebamo biti svjesni još nečega: svi smo mi ljudi različiti. Slični smo i različiti. Koliko god živimo zajedništvo, jer smo bića zajedništva, ipak je svatko od nas svoj i mora odgovoriti samom sebi, svojem nutarnjem bogatstvu, talentima, mogućnostima.
Nikada se ni u čemu ne možemo mjeriti s drugim. Ni u čemu. Niti u dobru niti u zlu drugi nam ne može biti mjera. Svatko je od nas originalan i ima svoj specifični poziv i odaziv. Tko je primio puno od njega će se više i tražiti... Tko s nepovjerenjem živi samoga sebe upropaštava sve svoje unutarnje darove. A onima koji su u životu kuražni jedan talent rađa stotinama klasova. Darove koje smo primili trebamo razvijati. Za taj razvitak svatko je odgovoran pojedinačno. To spada na odgovornost naše slobode.
Ljudi koji ne vjeruju u život svaki će dan to više sumnjati u same sebe i strašiti se Boga i ljudi. Ipak, stvoreni smo za sreću i puninu, a ne za nesreću i katastrofu. Bog je u nama i s nama zato živimo to povjerenje i bogatstvo! Marjan Jurčević

33. nedjelja kroz godinu A (Mt 25,14-30)
Talent uključuje odgovornost djelovanja. Ako Gospodar i odlazi daleko, on ipak ostaje i dalje gospodar talenata. Sve ako se i produljuje vrijeme njegova povratka, on će jednom ipak doći.
Sadašnji čas nam je darovan. Ali on je u isto vrijeme i vrata u budućnost. O odluci u sadašnjosti ovisi naš život za budućnost, i - za vječnost. Kad jednom dođe čas da se dadne račun o upravljanju, tada će se otkriti jesmo li bili za ili protiv Gospodara.
Prva dvojica možda riskiraju sve što imaju, ali i inače živimo u kontekstu životnih nesigurnosti.
Treći ima odnos prema Gospodaru prožet strahom. Strogom Bogu ljudi se pokoravaju samo koliko naređuje slovo zakona. Takva se poslušnost nikada neće razviti u stvarateljsko predanje. Taj zadnji vraća što je tvoje; on nema ništa dati od svoga. Ispunjava pravednost farizeja; ne otvara se riziku predanja.
Gospodine, učini da shvatim da Ti daruješ talente - darove Duha Svetoga - da obogaćen njima učinim svijet ljepšim. I da shvatim da od mene očekuješ takvu novu, udvostručenu ljubav. Priredio: Dario Miletić

Fra Nikica Devčić i fra Gabrijel Škibola biti će ređeni za dakone u katedrali sv. Stošije u nedjelju 20. studenoga 2011. u 11 sati. Pozivamo Vas da dođete na ređenje gdje će biti još ređeni dvojica zadarski bogoslova: Ive Perković i Šime Zrilić za đakone. B. Jeronim Adam Marin OSB s Ćokovca za svećenika.
Kristom osvijetljeni Nasuprot svih drugih, kršćani ne žive u tami jer su osvijetljeni Kristovim evanđeljem. Kao takvi pozvani su živjeti u svjetlu Kristove riječi pa ih taj dan ne bi smio iznenaditi i zaskočiti popit kradljivca koji koristi okrilje noći za svoju nečasnu rabotu. Po krštenju bivaju obasjani Kristovim svijetlom te postaju sinovi i kćeri svjetlosti, oslobođeni od tame grijeha. Više ne pripadaju noći nego danu jer su Kristom osvijetljeni i Kristu pribrojeni te se raduju Kristovu dolasku u bilo koje doba. Sve to mora biti vidljivo po ozbiljnom shvaćanju Kristova poziva i trijeznom življenju u skladu s Božjim zapovijedima.
http://www.katolicki-tjednik.com

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 13. XI. XXXIII. Nedjelja kroz godinu,
Ponedjeljak: 14. XI. SV. Nikola Tavelić. Kateheza za odrasle u 20 sati
Utorak 15. XI. Albert Veliki — molitva sv. Anti .
Svakog utorka u našoj crkvi je molitva naših svećenika i vjernika: KRUNICOM ZA PRAVDU u 18,30 sati.
Kateheze za mlade u 20 sati.
Srijeda 16. XI. Margareta Škotska
Četvrtak 17. XI. Elizabeta Ugarska zaštitnica FSR-a MOLITVA ZA DUHOVNA ZANJA
Petak 18. XI. Posveta bazilike sv. Petra
Subota 19. XI. Janja Asiška, Felicijan
Nedjelja 20. XI. KRIST KRALJ - Ređenje u Katedrali fra Nikice i Gabrijela u 11 h
NEDJELJNE SU MISE u 8,30 u 10 i u 19 sati
Svaki dan je misa u 7 i u 19 sati.
Služba časova (časoslov): svagdanom u sv. Misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise.
Euharistijsko klanjanje: u petak poslije Mise .
KRUNUCA svaki dan u 18,30 sati

PODNO GRIJANJE U CRKVI SV. FRANE
30. listopada. Bogu hvala i svima hvala za pomoć pri uređenju poda crkve a sada podnog grijanja. Na blagdan sv. Jeronima Provincijskog zaštitnika pušteno je solarno grijanje u probni rad. Postavljena je elektronika koja regulira solarne kolektore i spremnike vode. Sve je gotovo. Grijanje radi i još jednom upućujemo poziv za podno grijanje u crkvi. Grijati ćemo crkvu samo kada ima sunca jer nismo u mogućnosti (kada nema sunca) dogrijavati na plin. Molimo Vas da nam pomognete prema svojim mogućnostima isplatiti izvedene radove.
Svaki Vaš dar je dobrodošao i unaprijed Vam zahvaljujemo.
Za sve koji žele uplatiti novac na žiro račun mogu preuzeti uplatnicu u sakristiji.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)